Latvia debuterte i Eurovision Song Contest i 2000 og har deltatt hvert år siden. Latvia har vunnet Eurovision Song Contest én gang, i 2002 med Marie N og sangen «I Wanna». Latvia har også en tredjeplass og en femteplass. Etter innføringen av semifinaler i 2004 har landet kvalifisert seg til finalen 6 av 17 ganger, sist i 2016. I tillegg har Latvia kommet sist i sin semifinale fem ganger, flere enn noe annet land.